૫.	ઋષિઓમાં શિરોમણિ સ્વરૂપ જે ‘વિરાટ્ પુરુષ’ ઋષિ છે, તેઓ હજારો વર્ષથી ક્રિયા-ઈચ્છા-જ્ઞાન આ ત્રિવિધ શક્તિમાં સુમેળ સાધવા માટે પ્રયાસ કરતા આવ્યા છે. આજે જગતમાં જે કોઈ અદ્વૈતભાવ અને અભેદભાવને કેન્દ્ર કરીને પ્રવૃત્તિ કે પ્રયાસ ચાલે છે તે વિરાટ્ પુરુષ ઋષિની જ પરંપરા છે. આ કામ મહાન અને અસંભવ કે અસાધ્ય જેવું હોવાથી અદ્વૈતાત્મક અને અભેદાત્મક વ્યવહાર પરાયણ મનુષ્યો બહુ જ ઓછા છે, કારણ કે સમતા અને પ્રેમને મૂર્ત સ્વરૂપ આપવા માટે પુષ્કળ પ્રમાણમાં પ્રાણબળની આવશ્યકતા છે. આ પ્રાણબળની પ્રાપ્તિ માટે તપશ્ચર્યા જરૂરી છે. આવી તપશ્ચર્યા માટે દેશ કે સમાજ તરફથી ઊચિત સહયોગ મળતો નથી.	(પાન ૧૦)